Det kommer en dag (film)

Det kommer en dag (orig. Der kommer en dag) er en dansk dramafilm fra 2016 regissert av Jesper W. Nielsen etter manuskript av Søren Sveistrup. Produsenter var Sisse Graum Jørgensen, Julie Rix og Anders Wøldike for Zentropa.

Filmen er basert på virkelige hendelser på guttehjemmet Godhavn i Tisvilde på Sjælland i 1960-årene og handler om brødrene Elmer og Erik, på henholdsvis 10 og 13 år. Diverse omstendigheter gjør at de blir fjernet fra hjemmet i København og plassert på Godhavn. Guttehjemmet styres av den autoritære forstanderen Frederik Heck og guttene forstår at de må gjøre hva de kan for å overleve.

Roller 
 Lars Mikkelsen som forstander Frederik Heck	
 Sofie Gråbøl som lærer Lilian
 Harald Kaiser Hermann som Elmer
 Albert Rudbeck Lindhardt som Erik
 Lars Ranthe som overlærer Toft Lassen
 Søren Sætter-Lassen som lærer Aksel
 Sonja Richter som moren
 David Dencik som inspektør Hartmann
 Paw Henriksen som Onkel
 Solbjørg Højfeldt som fru Oskarson
 Jens Jørn Spottag som inspektøren
 Mads Wille som doktor Hvidtfeldt

Priser 
Under utdeling av Bodilprisen i 2017 fikk Lars Mikkelsen Bodilprisen for beste mannlige birolle. Filmen mottok Robertprisen for årets danske spillefilm. I tillegg fikk Søren Sveistrup Robertprisen for årets originale manuskript, Lars Mikkelsen Robertprisen for årets mannlige birolle, Sofie Gråbøl Robertprisen for årets kvinnelige birolle, Stine Thaning Robertprisen for årets kostymedesigner og Sabine Hviid Robertprisen for årets scenograf.

Referanser

Eksterne lenker 
 

Filmer fra 2016
Danske dramafilmer
Danskspråklige filmer
Robertprisen for årets danske spillefilm